12.12.2022
MT
Il-Ġurnal Uffiċjali tal-Unjoni Ewropea
L 318/117
(4)
Id-Deċiżjoni ta’ Implimentazzjoni tal-Kummissjoni (UE) 2022/728 (6) kienet indirizzata lill-Belġju, lill-Ġermanja, lillGreċja, lil Franza, lil Ċipru, lil-Latvja, lil-Lussemburgu, lil Malta, lin-Netherlands, lir-Rumanija, u lill-Iżvezja.
F’dik id-Deċiżjoni, il-Kummissjoni sabet li l-miri tal-prestazzjoni tal-kosteffiċjenza en route inklużi fl-abbozz tal-pjan talprestazzjoni għall-RP3 tal-Iżvezja ma humiex konsistenti mal-miri tal-prestazzjoni mal-Unjoni kollha, u tat rakkomandazzjonijiet għar-reviżjoni ta’ dawk il-miri.
(5)
Bi tweġiba għall-aggressjoni militari tar-Russja kontra l-Ukrajna, li bdiet fl-24 ta’ Frar 2022, l-Unjoni imponiet miżuri restrittivi li jipprojbixxu lit-trasportaturi tal-ajru Russi, lil kwalunkwe inġenju tal-ajru rreġistrat fir-Russja u lil kwalunkwe inġenju tal-ajru li ma huwiex irreġistrat fir-Russja li huwa proprjetà ta’ kwalunkwe persuna, entità jew korp fiżiku jew ġuridiku Russu jew mikri b’lokazzjoni minnu, jew inkella li huwa kkontrollat minnu, milli jinżel u jitlaq minn territorju tal-Unjoni jew itir minn fuqu.
Dawk il-miżuri restrittivi u l-kontromiżuri adottati mir-Russja wasslu għal bidliet fit-traffiku tal-ajru fl-ispazju tal-ajru Ewropew.
Ċerti Stati Membri, inkluż l-Iżvezja, ġew affettwati serjament minn tnaqqis sinifikanti fl-għadd ta’ titjiriet li jgħaddu minn fuq l-ispazju tal-ajru taħt ir-responsabbiltà tagħhom.
Madankollu, fil-livell tal-Unjoni kollha, l-impatt osservat fuq l-għadd ta’ titjiriet kien limitat b’kuntrast mat-tnaqqis qawwi tat-traffiku tal-ajru madwar l-Ewropa li rriżulta mit-tifqigħa tal-pandemija tal-COVID-19.
(6)
Fit-13 ta’ Lulju 2022, l-Iżvezja ressqet abbozz rivedut tal-pjan tal-prestazzjoni għall-RP3 (l-“abbozz rivedut tal-pjan tal-prestazzjoni”) għall-valutazzjoni tal-Kummissjoni.
(7)
Il-korp ta’ rieżami tal-prestazzjoni, li jassisti lill-Kummissjoni fl-implimentazzjoni tal-iskema tal-prestazzjoni skont l-Artikolu 11(2) tar-Regolament (KE) Nru 549/2004, ressaq lill-Kummissjoni rapport li fih il-parir tiegħu dwar il-valutazzjoni tal-abbozz rivedut tal-pjan ta’ prestazzjoni.
(8)
F’konformità mal-Artikolu 15(1) tar-Regolament ta’ Implimentazzjoni (UE) 2019/317, il-Kummissjoni vvalutat il-konsistenza tal-miri tal-prestazzjoni lokali inklużi fl-abbozz rivedut tal-pjan tal-prestazzjoni abbażi tal-kriterji ta’ valutazzjoni stabbiliti fil-punt 1 tal-Anness IV ta’ dak ir-Regolament ta’ Implimentazzjoni, filwaqt li qieset iċ-ċirkostanzi lokali.
Fir-rigward ta’ kull qasam ewlieni tal-prestazzjoni u l-miri tal-prestazzjoni relatati, il-Kummissjoni kkomplementat il-valutazzjoni tagħha billi rrieżaminat l-elementi stabbiliti fil-punt 2 tal-Anness IV ta’ dak ir-Regolament ta’ Implimentazzjoni.
(9)
It-tbassir bażi tat-traffiku tas-Servizz tal-Istatistika u tat-Tbassir tal-Eurocontrol (“STATFOR”), ippubblikat f’Ġunju 2022, iqis il-bidla fiċ-ċirkostanzi msemmija fil-premessa (5).
Abbażi ta’ dak it-tbassir, il-Kummissjoni tinnota li l-Iżvezja għadha qed tiffaċċja prospettiva ta’ traffiku mnaqqas b’mod sinifikanti għall-bqija tal-RP3 bħala konsegwenza tal-gwerra ta’ aggressjoni tar-Russja kontra l-Ukrajna.
Peress li dak it-tibdil fiċ-ċirkostanzi jħalli impatt konsiderevoli fuq il-miri tal-prestazzjoni inklużi fl-abbozz rivedut tal-pjan tal-prestazzjoni, jenħtieġ li dawn jitqiesu fil-valutazzjoni tal-miri tal-prestazzjoni lokali inklużi fih.
VALUTAZZJONI TAL-KUMMISSJONI
Valutazzjoni tal-miri tal-prestazzjoni fil-qasam ewlieni tal-prestazzjoni tas-sikurezza (10)
Fir-rigward tal-qasam ewlieni tal-prestazzjoni tas-sikurezza, il-Kummissjoni vvalutat il-konsistenza tal-miri mressqa mill-Iżvezja rigward l-effettività tal-ġestjoni tas-sikurezza tal-fornituri tas-servizzi tan-navigazzjoni bl-ajru (“ANSPs”) abbażi tal-kriterju stabbilit fil-punt 1.1 tal-Anness IV tar-Regolament ta’ Implimentazzjoni (UE) 2019/317.
(11)
Il-miri lokali tal-prestazzjoni tas-sikurezza proposti mill-Iżvezja għall-fornitur ewlieni tas-servizzi tan-navigazzjoni bl-ajru, jiġifieri LFV, fir-rigward tal-effettività tal-ġestjoni tas-sikurezza, diżaggregati skont l-objettiv tal-ġestjoni tassikurezza u espressi bħala livell ta’ implimentazzjoni, huma kif ġej:
(6) Id-Deċiżjoni ta’ Implimentazzjoni tal-Kummissjoni (UE) 2022/728 tat-13 ta’ April 2022 dwar l-inkonsistenza ta’ ċerti miri talprestazzjoni li jinsabu fl-abbozzi tal-pjanijiet tal-prestazzjoni tal-blokok ta’ spazju tal-ajru nazzjonali u funzjonali ppreżentati millBelġju, mill-Ġermanja, mill-Greċja, minn Franza, minn Ċipru, mil-Latvja, mil-Lussemburgu, minn Malta, min-Netherlands, mirRumanija, u mill-Iżvezja skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni malUnjoni kollha għat-tielet perjodu referenzjarju u li tistabbilixxi rakkomandazzjonijiet għar-reviżjoni ta’ dawk il-miri (ĠU L 135, 12.5.2022, p. 4).